lflage/wiki-talks huggingface dataset:
Συζήτηση:First Certificate in English

message: Μήπως ξέρει κανείς αν κοπείς σε ένα τμήμα, κόβεσαι σε όλο το τεστ?? Downfoot1Απαντήστε 09:23, 8 Νοεμβρίου 2008 (UTC)

message: Θα έλεγα να το μεταφφέρουμε στον τίτλο First Certificate in English με ανακατεύθυνση το FCE. Νομίζω ότι είναι κατατοπιστικότερος τίλος.--MARKELLOSΑφήστε μήνυμα 10:35, 8 Νοεμβρίου 2008 (UTC)
replies: text: Έγινε κάντο. Downfoot1Απαντήστε 15:01, 9 Νοεμβρίου 2008 (UTC) πιο σωστό μου φαίνετα
thread_title: Τίτλος

message: Η χρήση β΄ενικού προσώπου κατά τη γνώμη μου είναι αταίριαστη για εγκυκλοπαδικό άρθρο (π.χ. θα εξεταστείς...) ----Lemur12 να΄στε καλά 00:46, 12 Νοεμβρίου 2008 (UTC)
replies: text: Done. --Dead3y3  Συζήτηση 19:33, 13 Μαρτίου 2010 (UTC)
thread_title:  Β' ενικός 

message: Εκεί που αναφέρει τους βαθμούς (Α,Β,C,D,Ε) και λέει ότι αν κάποιος το πάρει με D ή E δεν λαμβάνει πιστοποιητικό είναι λάθος. Στην πραγματικότητα, λαμβάνει βεβαίωση Β1 επιπέδου (pet B1) που πιστοποιεί την γνώση της αγγλικής σε μέτριο επίπεδο. Επίσης, πρέπει να προστεθεί ότι πρόκειται για ένα από τα καλύτερα πτυχία της αγγλικής (σε παγκόσμιο επίπεδο) και όχι να το χαρακτηρίζει ως το κατώτερο ανγωρισμένο πιστοποιητικό (όπως αναφέρεται στην αρχή) Αναφορά: Κωνσταντίνα Παπασπύρου 94.66.59.223 01:30, 2 Οκτωβρίου 2023 (UTC)
thread_title:  Σχόλιο 2-10-2023
Συζήτηση:Κατάλογος προεδρικών εκλογών των ΗΠΑ

message: Αν και μερικά ονόματα προέδρων δεν έχουν αποδοθεί ακριβώς, προτίμησα να ακολουθήσω την ονοματοδοσία του «Κατάλογος Προέδρων των Ηνωμένων Πολιτειών», ώστε να μην προκύψει σύγκρουση εάν στο μέλλον δημιουργηθούν τα αντίστοιχα άρθρα.--Παναγιώτης Μπότσης 13:04, 8 Νοεμβρίου 2008 (UTC)

message: O George Bush δεν ήταν ο πρώτος γιος που εκλέχθηκε ( οπως αναφερεται ) αλλά ο δεύτερος μετά τον John Quincy Adams . O 2ος προεδρος της Αμερικής ήταν ο πατέρας του 6ου Προεδρου. Αναφορά: Skwlij (συζήτηση) 20:36, 14 Ιανουαρίου 2017 (UTC)
Διορθώθηκε, αλλαγή αναφοράς σε "έγινε". Wolfymoza (συζήτηση) 11:18, 13 Ιουνίου 2017 (UTC)
thread_title:  Σχόλιο 14-1-2017
Συζήτηση:Βαλκανικοί Πόλεμοι

message: :Έτσι όπως διαμορφώθηκε το άρθρο είναι προπαγανδιστικό. Τότε Βασιλιάς (Γεώργιος) και Βενιζέλος σύρονταν κυριολεκτικά από τις συνθήκες που συνομολογούνταν η μία μετά την άλλη και δεν υπήρξε καμμία ιδιαίτερη πρωτοβουλία εκ μέρους της Ελλάδας. Η Ελλάδα υπέγραφε ακολουθώντας τίς άλλες βαλκανικές Χώρες, χωρίς να έχει άλλη επιλογή. Τα αίσχη των Βουλγάρων κατά των ελληνογενών πληθυσμών στη διάρκεια του Μακεδονικού Αγώνα που είχαν προηγηθεί ήταν επόμενο να είχαν δημιουργήσει αντίπαλα συναισθήματα. Από που πηγάζει δήθεν εμπιστοσύνη Βενιζέλου με Βουλγαρία; Ποιός Βούλγαρος πολιτικός απεμπόλησε δικά του συμφέροντα για να τα μοιραστεί με την Ελλάδα; Συνεπώς ποιά ήταν η διπλωματική πρωτοβουλία του Βενιζέλου και μάλιστα τολμηρή; Η μη συμφωνία της μοιρασιάς των εδαφών αναδείχθηκε στο τέλος του πολέμου και όχι στην αρχή. Είχε ο Βενιζέλος προβλέψει έστω κατ΄ ιδέα (εκ των προτέρων) να προβεί σε ελληνοβουλγαρική συμφωνία επ΄ αυτών; Η απάντηση είναι καμία!--Templar52 23:45, 8 Νοεμβρίου 2008 (UTC)

message: Έχω προσέξει πως ένας ανώνυμος, έχει βελτιώσει σε μεγάλο βαθμό αυτό το λήμμα, προσθέτοντας και άλλα στοιχεία, διώχνοντας σε μεγάλο βαθμό την ελληνική αναφορά στο άρθρο. Ωστόσο, το πρόβλημα παραμένει, κυρίως στη στρατιωτική προπαρασκευή. Δυστυχώς, δεν μπορώ να το αναλάβω αυτό το φορτίο, λόγω του προσωπικού μου ωαρίου. Οπότε, όποιος θέλει, ας το φτιάξει.-Greek Scorpion (Αίθουσα τύπου)- 17:46, 2 Οκτωβρίου 2017 (UTC)
thread_title:  Ημιτελές 

message: Στην ναυμαχία της Λήμνου, Έλλην επί κεφαλής ήταν ο ναύαρχος Κουντουριώτης προφανώς και όχι ο πεζικάριος Σαπουντζάκης... Αναφορά: Ματθαίος Λαμπρινίδης 109.242.187.211 21:41, 29 Δεκεμβρίου 2022 (UTC)
thread_title:  Σχόλιο 29-12-2022
Συζήτηση:Άνταμ Λούντβιχ Λεβενχάουπτ

message: Υπάρχει κάποιο παρόμοιο πρότυπο στα ελληνικά για στρατιωτικά πρόσωπα? Glavkos 08:50, 9 Νοεμβρίου 2008 (UTC)
Υπάρχει αυτό αλλά δε νομίζω να σε κλύπτει πλήρως. Ρίξε μια ματιά κι εδώ.--MARKELLOSΑφήστε μήνυμα 09:23, 9 Νοεμβρίου 2008 (UTC)
thread_title:  Πρότυπο στρατιωτικού
Συζήτηση:Στέφανος Σαχλίκης

message: Αγαπητή Elena153 αφενός το κείμενο έγινε πανέμορφο, αφετέρου τα δείγματα γραφής δεν είναι τα συνηθισμένα αθυρόστομα που υπάρχουν στο διαδίκτυο, ενώ δίνουν πολύ καλή εικόνα για τον τρόπο γραφής του.--Focal Point 16:32, 9 Νοεμβρίου 2008 (UTC)
Ευχαριστώ (ξανά)! Βέβαια Σαχλίκης χωρίς αθυροστομίες είναι μάλλον σαν ανάλατο φαγητό, αλλά τι να κάνουμε, τα «ου φωνητά» του Σαχλίκη δεν είναι για εγκυκλοπαίδειες!--Elena153 18:28, 9 Νοεμβρίου 2008 (UTC)

message: Γιατί αναφέρετε ως υπηκόοτητα "Βυζαντινή Αυτοκρατορία" ;  Αν υποθέσουμε ότι ήταν "υπήκοος"  ενός κράτους, αυτό ήταν τότε η Γαληνοτάτη Δημοκρατία της Βενετίας. — ανυπόγραφο σχόλιο  .
Ορθή η παρατήρησή σας. Η διόρθωση έγινε στα Βικιδεδομένα (μπορεί να αργήσει να εμφανιστεί λόγω προσωρινής αποθήκευσης στην μνήμη cache).--Focal Point 12:54, 14 Ιουνίου 2020 (UTC)
thread_title:  Περί "υπηκοότητας" του Στέφανου Σαχλίκη
Συζήτηση:Λευκορωσία

message: γράφει στο άρθρο 6 περιφέρειες και παραθέτει 7 μαζί με την πόλη του Μινσκ. Τι είναι σωστό από τα δύο?Glavkos 19:05, 9 Νοεμβρίου 2008 (UTC)
βλέπε και για την διοικητική διαίρεση της Λευκορωσίας όπου η πρωτεύουσα αναφέρεται να έχει ειδικό στάτους και όχι ως περιφέρεια στο  http://en.wikipedia.org/wiki/Subdivisions_of_Belarus Glavkos 19:14, 9 Νοεμβρίου 2008 (UTC)

message: ... και δικτατορικό καθεστώς. Πρόκειται για δήλωση της Κ. Ράις περί της  «τελευταίας δικτατορίας της Ευρώπης» που αναπαράχθηκε πολύ από τα μέσα και πρέπει να αναφέρεται στο λήμμα, αλλά αυτή δεν πρέπει να αναφέρεται χωρίς πηγή και κυρίως δεν πρέπει να αναφέρεται παραπλανητικά στο infobox σαν να είναι μία κοινή αλήθεια η δήλωση μιας πρώην υπουργού εξωτερικών μιας οποιασδήποτε χώρας για μια άλλη χώρα.  exc 00:29, 22 Ιουλίου 2014 (UTC)
thread_title:  Πολίτευμα στο infobox 

message: Ανεργία περίπου στο 14% και όχι 1,5% όπως γράφετε. Αναφορά:  84.205.236.7 07:18, 4 Ιουλίου 2018 (UTC)
thread_title:  Σχόλιο 4-7-2018
Συζήτηση:Κατάλογος κωμοπόλεων της Ελλάδας

message: Άντε με γειά... Προσοχή όμως: Θέλει
* να ξεχωρίσουν οι λέξεις μεταξύ τους με κενό
* να εξεταστεί αν πρέπει να φύγουν διπλοεγγραφές οικισμών-δημοτικών διαμερισμάτων (δεν είμαι σίγουρος)
--Focal Point 20:49, 9 Νοεμβρίου 2008 (UTC)
Ουουυυυυυπς... Κάτι λείπει (μερικές κωμοπόλεις), παρακαλώ μην επενδύετε χρόνο ακόμη, θα το φτιάξω την επόμενη εβδομάδα.--Focal Point 20:54, 9 Νοεμβρίου 2008 (UTC)
Θα βοηθούσε επίσης να έβαζες μερικές επιπλέον πληροφορικές στήλες: νομός, δημοτικό διαμέρισμα 
καλή συνέχιση --Μυρμηγκάκι 17:17, 11 Νοεμβρίου 2008 (UTC)

message: @Aurilios, μπορείς να εξηγήσεις την αντιστροφή; Θα ήθελα να βοηθήσω και δεν μπορώ να καταλαβαίνω τι είναι λάθος. Ευχαριστώ! 2A02:2149:8BB8:0:E063:37DF:876B:5EED 12:48, 8 Σεπτεμβρίου 2023 (UTC)
Έχεις δίκιο, μόνο το Πόρτο Χέλι έπρεπε να σβηστεί. Aurilios (συζήτηση) 13:05, 8 Σεπτεμβρίου 2023 (UTC)
thread_title:  Αναστροφή
Συζήτηση:Έριχ Μαρκς

message: Μπορεί κανείς να βρει καμιά φωτογραφία royalty free του Μαρκς; Έχω αρκετές, όλες με δικαιώματα... --Ttzavaras 21:20, 10 Νοεμβρίου 2008 (UTC)
thread_title: Φωτο
Συζήτηση:Γιώργος Σταφέτας

message: Γρήγορη διαγραφή? Μη εγκυκλοπαιδικότητα? Αυτοπροβολή/διαφήμιση? --Veron 00:07, 14 Νοεμβρίου 2008 (UTC)
"Όχι σε όλα" που θα έλεγαν και οι πολιτικοί μας  Είναι όντως πρωταγωνιστής της Λυρικής, με σημαντικές παραστάσεις στο ενεργητικό του, ενώ οι πέντε ποιητικές συλλογές από μόνες τους νομίζω αρκούν για να έχει άρθρο. Την εγκυκλοπαιδικότητά του θα μπορούσες να την διαπιστώσεις εύκολα αν έβαζες το όνομά του στο google και έριχνες μια ματιά ίσα ίσα στην πρώτη σελίδα αποτελεσμάτων (για να μην το παίζω έξυπνος ομολογώ ότι τον αγνοούσα μέχρι σήμερα, αλλά ας είναι καλά το google). --Ferengiμήνυμα μετά το μπιπ 08:23, 14 Νοεμβρίου 2008 (UTC)
Συζήτηση:Οικολόγοι Πράσινοι

message: Βλεπω πως αφαιρεθηκε η παραπομπη που ειχα βαλει για τον Τρεμοπουλο και την δηλωση του για τον Κεμαλ Ατατουρκ επειδη καποιος ειπε πως ηταν συκοφαντικη και δεν προερχοταν απο πρωτοτυπη παραπομπη.Για το 2ο οκ, αλλα απο που συκοφαντικη?Δεν ειπε να τιμηθει ο Κεμαλ?Δεν το θυμαστε?Αφου και η ανακοινωση των Οικολογων για το θεμα δν το αρνειτο.Απλα απερριπτε την παραφιλολογια που ειχε διαδοθει απο συντηριτικους κυκλους της Θεσσαλονικης για δηθεν προταση για ανεγερση αγαλματος. Pavlos1988 07:55, 14 Νοεμβρίου 2008 (UTC)
Κατά βιβλίου Ιστορίας οι μεν, υπέρ τιμής στον Ατατούρκ ο δε Τωρα τεκμηριωνεται? Pavlos1988 08:09, 14 Νοεμβρίου 2008 (UTC)
thread_title:  Δηλωση Τρεμοπουλου
Συζήτηση Βικιπαίδεια:Επιχείρηση μετάφραση από γερμανικά/στρατιωτικό λεξικό

message: Νομίζω υπάρχουν αρκετά σφάλματα ακόμη, αλλά δεν είμαι 100% σίγουρος. Για δείτε τον όρο "άρμα" - η αγγλική μετάφραση είναι σίγουρα λάθος. Γερμανικά νομίζω είναι Kampfwagen ή Panzerwagen. Το αγγλικό κείμενο δεν καταλαβαίνω πού αναφέρεται. Γερμανομαθείς... βοηθάτε! --Ttzavaras 11:16, 15 Νοεμβρίου 2008 (UTC)
Έχεις δίκιο. Εγώ λέω να το κάνουμε άρμα μάχης με τις μεταφράσεις: Panzer και tank. Επίσης είδα ότι ο στρατάρχης υπάρχει δυο φορές. Η μετάφραση Fahnenjunker είναι λάθος και την βγάζω (αφήνω το Feldmarschall). --Dai 12:36, 19 Νοεμβρίου 2008 (UTC)
Συμφωνώ για το "άρμα μάχης". Ναι πράγματι υπήρχε δυο φορές, σωστά την αφαίρεσες. Και σωστά έφυγε και το Herzog - κάνε διορθώσεις / προσθήκες, θα βοηθήσω όσο μπορώ, γιατί γερμανικά ξέρω στοιχειωδώς (δυστυχώς... ). Η κοινότητα σε ευχαριστεί για τις συνεισφορές! --Ttzavaras 13:51, 22 Νοεμβρίου 2008 (UTC)

message: Παλιοί ελληνική βαθμοί:
Αρχιναύαρχος (Π.Ν.) 1939-1973
Αιθεράρχης (Π.Α.) 1939-1973
Στρατάρχης (Σ.Ξ.) 1913-1973
Υποταγματάρχης (Σ.Ξ.) 1829-1863
Επιλοχαγός (Σ.Ξ.) 1829-1917
Πρωθυπολοχαγός (Σ.Ξ.) 1829-1833
Υποκελευστής (Π.Ν.) 1914-1973
Ανθυποσμηνίας (Π.Α.) αντίστοιχος Υποδεκανέα και υποδιόπου, καταργήθηκε
Βαθμοί που υπάρχουν στα τεθωρακισμένα (παλιό ιππικό) επειδή έχουν ύλες και όχι λόχους:
Επίλαρχος = Ταγματάρχης
Ίλαρχος = Λοχαγός
Υπίλαρχος = Υπολοχαγός
Ανθυπίλαρχος = Ανθυπολοχαγός
Τιμητικές διακρίσεις:
Αρχιστράτηγος (Σ.Ξ.) για κάποιον Αντιστράτηγο η στρατηγό σαν ανώτερο, ενώ στην Γερμανία ήταν κανονικός βαθμός με διακριτικό στον Β' Π.Π. Generaloberst
Αρχιπτέραρχος (Π.Α.) για κάποιον Αντιπτέραρχο η πτέραρχο σαν ανωτερο, ενώ στην Γερμανία ήταν κανονικός βαθμός με διακριτικό στον Β' Π.Π. Generaloberst
Στολαρχος (Π.Ν.) για κάποιον αντιναύαρχο η ναύαρχο σαν ανώτερο, ενώ στην Γερμανία ήταν κανονικός βαθμός με διακριτικό στον Β' Π.Π. Generaladmiral Alexiska98 (συζήτηση) 18:15, 3 Αυγούστου 2019 (UTC)
thread_title:  Στρατιωτικοί βαθμοί παλιοί και νέοι
Συζήτηση:Κατάλογος Ελλήνων τραγουδιστών

message: Συζήτηση για άρθρο που συγχωνεύθηκε στο παρόν.
Η λίστα πρέπει να έχει αλφαβητική ταξινόμηση σύμφωνα με το επίθετο των καλλιτεχνών και όχι με το μικρό τους όνομα. --Ferengiμήνυμα μετά το μπιπ 00:21, 16 Νοεμβρίου 2008 (UTC)
replies: text: Πράγμα που σημαίνει ότι σε περιμένει αρκετή δουλειά... Dimitrissss 00:49, 16 Νοεμβρίου 2008 (UTC)
replies: text: :Είμαι υπέρμαχος του Μη διστάζετε, αλλά νομίζω ότι η γενικότερη συνεισφορά μου μού δίνει το δικαίωμα να κάνω που και που κάποιες υποδείξεις χωρίς να είμαι υποχρεωμένος να τις εφαρμόσω ο ίδιος. Και ναι, με περιμένει αρκετή δουλειά (βδομάδων κατά τα φαινόμενα), στην :Κατηγορία:Έλληνες πολιτικοί την οποία αναδιοργανώνω τον τελευταίο καιρό. Αν θες να βοηθήσεις είσαι ευπρόσδεκτος.  --Ferengiμήνυμα μετά το μπιπ 12:28, 16 Νοεμβρίου 2008 (UTC)
Πριν όμως αναλωθείς... σκέψου: Χρειάζεται ως λίστα (έχει έννοια;) ή θέλει μετακίνηση σε άλλο όνομα (π.χ. καλλιτέχνες κλπ του 1990-2000) ή διαγραφή;--Focal Point 09:50, 16 Νοεμβρίου 2008 (UTC)
Για εμένα δε χρειάζεται. Γενικά θεωρώ ότι το «πιο γνωστούς» περιλαμβάνει πολύ υποκειμενικότητα, οπότε μάλλον ξεφεύγουμε από την εγκυκλοπαιδικότητα. Μια ανάλογη λίστα μπορεί να φτιαχτεί άνετα από bot όπως πχ. αυτή. Σε αυτή θα περιλαμβάνονται άρθρα που ήδη υπάρχουν και είναι εγκυκλοπαιδικά με βάση την ισχύουσα πολιτκή.--MARKELLOSΑφήστε μήνυμα 10:08, 16 Νοεμβρίου 2008 (UTC)
ΥΓ:Η λίστα επίσης δεν περιλαμβάνει όλους τους τραγουδιστές, όλων των ειδών και περιέχει μερικά ονόματα που δε θα έπρεπε. πχ. Μέμος Μπεγνής.--MARKELLOSΑφήστε μήνυμα 10:10, 16 Νοεμβρίου 2008 (UTC)
Επίσης η εν λόγω λίστα θα έχει προβλήματα συντήρησης: ονόματα καλλιτεχνών που λείπουν (κυρίως παλαιότεροι), νέοι καλλιτέχνες που ξεπηδούν καθημερινά (θα επισκέπτεται κάποιος τη λίστα ανά τακτά διαστήματα να την ενημερώνει;), καθώς και οι γνωστές αντιγνωμίες σχετικά με το ποιος καλύπτεται από την πολιτική της βίκι και ποιος όχι. Αφού υπάρχει η "Κατηγορία:Έλληνες τραγουδιστές" μου φαίνεται μάλλον περιττός ο κατάλογος. Εκτός κι αν γίνει τόσο πλήρης, που αποτελέσει πλέον οδηγό για τους μελλοντικούς συντάκτες που θα βαλθούν να δημιουργήσουν άρθρα για τους σημαντικούς καλλιτέχνες τον οποίον το όνομα είναι κόκκινο.  -- Atlantia 11:22, 16 Νοεμβρίου 2008 (UTC)
Διαγραφή γιατί θα γίνει όμοια με τη λίστα των ποιητών που μπαίνει ο καθένας και προσθέτει το όνομά του. *Αλέξανδρος 13:11, 16 Νοεμβρίου 2008 (UTC)
Υπάρχει ήδη το Κατάλογος Ελλήνων τραγουδιστών. (και το Κατάλογος ελληνικών μουσικών συγκροτημάτων). Οπότε το παρόν δεν έχει λόγο παραμονής.--MARKELLOSΑφήστε μήνυμα 15:48, 17 Νοεμβρίου 2008 (UTC)
Σωστό αυτό, προσωπικά τους είχα ξεχάσει αυτούς τους καταλόγους, θα πρέπει όμως να γίνει συγχώνευση πρώτα, γιατί η παρούσα λίστα έχει και άρθρα που δεν υπάρχουν στους καταλόγους, π.χ. με μια γρήγορη ματιά είδα τα συγκροτήματα Antique και Αδιέξοδο. --Ferengiμήνυμα μετά το μπιπ 18:15, 17 Νοεμβρίου 2008 (UTC)
thread_title: Λίστα Ελλήνων τραγουδιστών και συγκροτημάτων
Συζήτηση:Μιλέβα Μάριτς

message: Μπορεί κάποιος να συνεχίσει με το άρθο γιατί πρέπει να κλείσω?--Georged 10:23, 16 Νοεμβρίου 2008 (UTC)
Συζήτηση Βικιπαίδεια:Βιογραφίες ζώντων προσώπων

message: Όσον αφορά το ζήτημα της σάτιρας, και για να μην τη δαιμονοποιήσουμε, προτείνω να διαβάσουν όσοι ενδιαφέρονται τα παρακάτω άρθρα από την αγγλική Βικιπαίδεια τα οποία αναφέρονται στη σάτιρα προς ένα δημόσιο πρόσωπο παραμένοντας εγκυκλοπαιδικά:
*en:Public image and reception of Sarah Palin  
*en:Parodies of Sarah Palin
*Αλέξανδρος 14:29, 16 Νοεμβρίου 2008 (UTC)

message: Ακόμη κι αν τεκμηριώνονται, οι απ' ευθείας χαρακτηρισμοί πρέπει να αποφεύγονται και αυτό να δηλώνεται ρητά στην πολιτική. Θεωρώ πιο σωστό να αναφερόμαστε περιφραστικά στο γεγονός του χαρακτηρισμού, αν πραγματικά το λήμμα θα υποβαθμιστεί ελλείψει του γεγονότος, τουλάχιστο για τα εν ζωή πρόσωπα. Πρέπει να τοποθετηθεί χωριστή ενότητα για τους χαρακτηρισμούς και να γίνει σαφές τι ορίζει η πολιτική μας.   ManosHacker 07:00, 5 Μαΐου 2016 (UTC)
*Στο παραπάνω παράδειγμα μπορεί να δει κανείς πως στην ουσία οι χαρακτηρισμοί αφορούν τον ίδιον που τους εκστομίζει. Δε μπορεί, επειδή επαληθεύεται πως έχουν γίνει οι χαρακτηρισμοί, να γίνεται επίκληση στο κριτήριο της επαληθευσιμότητας και να χρησιμοποιηθούν οι εκφράσεις στα λήμματα των προσώπων που «στόλισε» κάποιος. Αυτός που κατ' ουσίαν εκτίθεται είναι ο ίδιος που χαρακτηρίζει και στου ίδιου το λήμμα θα μπορούσε να τοποθετηθεί το επαληθεύσιμο της αθυροστομίας του, που εδώ μάλιστα συνοψίζεται. Στο εν λόγω παράδειγμα έχουμε πρόσωπο που δεν είναι εν ζωή και θα μπορούσε να επικαλεστεί κανείς πως έχουμε μεγαλύτερη ελευθερία. Μάλλον όμως πως το μόνο που είναι εγκυκλοπαιδικό είναι η αθυροστομία και όχι οι χαρακτηρισμοί.
*Σε λήμματα που έχουμε προστατέψει πλέον, υπάρχουν περιπτώσεις που βρίσκονται ακόμα στη σελίδα συζήτησης οι χαρακτηρισμοί και ξαφρίζει η Βικιπαίδεια στις αναζητήσεις του google. Υπάρχει παράδειγμα που συνδέεται με την παραπάνω περίπτωση που μελετήσαμε, και βγάζει μάτι. Πρέπει να δούμε τι θα κάνουμε και με αυτό.
*Υπάρχουν επίσης χαρακτηρισμοί οι οποίοι είναι αναπόδεικτες κατηγορίες προς πρόσωπα, πχ γίνεται κριτική ενώ παράλληλα θίγεται η σεξουαλική τους ταυτότητα, επαληθεύεται όμως η κατηγορία μόνο, όχι ο χαρακτηρισμός. Παρόλα αυτά έχει χρησιμοποιηθεί σε λήμματα κάτι τέτοιο σε ενότητα κριτικής. Το ίδιο και χειρότερα αρχίζουν και κάνουν την εμφάνισή τους οι σεξουαλικές προτιμήσεις σε κουτιά πληροφοριών και αυτό χρειάζεται κάπου φρένο στο τι και πώς επαληθεύεται.
*Γενικά, για με μεταφέρουμε έναν χαρακτηρισμό στη Βικιπαίδεια ως εγκυκλοπαιδικό αυτός θα πρέπει να είναι εξαιρετικά σημαντικός, όπως πχ πρωτοσέλιδο σε πολλαπλά μέσα, δευτερευόντως να είναι τίτλος σε δημοσίευση ή το πολύ επί τούτου ερώτηση του δημοσιογράφου, πίσω από τον οποίο υπάρχει ένας δημοσιογραφικός οργανισμός που φέρει και την ευθύνη της δημοσίευσης. Αν κάτι απλώς συναντάται εν μέσω συνεντεύξεων, αρθρογραφήσεων κλπ έχει μάλλον υπολειπόμενη αξία και δεν είναι εγκυκλοπαιδικό, για παράδειγμα το τι απαντά κάποιος σε μια συνέντευξη είναι σχεδόν αδιάφορο για την εγκυκλοπαίδεια, σημαντικό είναι μάλλον αυτό που τον ρωτά ο έγκριτος δημοσιογράφος σε μια κλειστή ερώτηση.
   ManosHacker 19:13, 10 Μαΐου 2016 (UTC)
thread_title:  Χαρακτηρισμοί
Συζήτηση:Ρίζα (μαθηματικά)

message: Η ν-οστή ρίζα είναι τελείως διαφορετική έννοια από τη ρίζα που μηδενίζει μια συνάρτηση και πιστεύω είναι σφάλμα να έχουμε και τις δύο έννοιες σε ένα άρθρο. Αν δεν υπάρχουν ιδιαίτερες αντιρρήσεις θα ήθελα να προχωρήσω στη διάσπαση. --Ferengiμήνυμα μετά το μπιπ 08:20, 17 Νοεμβρίου 2008 (UTC)
replies: text: Καλά πολύ βιαστικός είσαι!!  :-)  Σαφώς είναι διαφορετικές ρίζες αλλά υπάρχουν δύο λόγοι. 1ον Αυτές είναι οι ρίζες στα μαθηματικά. Μία, δύο. Δεν έχει άλλες. Το άρθρο είναι ρίζα(μαθηματικά). 2ρον Είναι χρήσιμο να είναι μαζί. Σαν μια μίνι σελίδα αποσαφήνισης. Για να βλέπει κανείς σε μία σελίδα ότι ρίζα συνάρτησης είναι αυτό κ' ρίζα αριθμού το άλλο. --vanakaris 08:29, 17 Νοεμβρίου 2008 (UTC)

text: Σελίδα αποσαφήνισης για την ρίζα υπάρχει ήδη, απλώς θα προσθέσουμε στην κατηγορία μαθηματικά άλλη μια καταχώρηση. Για να μην μπερδεύονται οι αναγνώστες θα μπει και στην κορυφή του κάθε άρθρου ένας σύνδεσμος προς τον άλλο ορισμό. Απλά πράγματα που έχουν γίνει πολλές φορές στο παρελθόν. Το μόνο κοινό που έχουν οι δύο έννοιες εξάλλου είναι το όνομα, κατά τα άλλα είναι εντελώς διαφορετικές. Ο μόνος λόγος να τις είχαμε μαζί θα ήταν αν δεν υπήρχαν περιθώρια επέκτασης της κάθε έννοιας, κάτι τέτοιο όμως δεν ισχύει (δες τα αντίστοιχα αγγλόγλωσσα άρθρα :en:Root (mathematics) και :en:nth root. Εκεί μάλιστα έχουν και ανεξάρτητα άρθρα για την τετραγωνική ρίζα και την κυβική ρίζα. --Ferengiμήνυμα μετά το μπιπ 09:01, 17 Νοεμβρίου 2008 (UTC)
Η λέξη ρίζα χρησιμοποιείται και με τις 2 έννοιες στη δεύτερη παράγραφο. Όπως στη φράση η ρίζα 2 είναι ρίζα του p(x). Επιμένω το άρθρο να έχει πληροφορίες και για τις δύο ρίζες, όπως είναι τώρα. Σαφώς υπάρχει περιθώριο ανάπτυξης ξεχωριστών άρθρων τετραγωνική ρίζα, κυβική ρίζα, νιοστή κλπ. Ακόμα και άρθρα για συγκεκριμένους αριθμούς ρίζα 2, ρίζα 3, ρίζα 4 κλπ.--vanakaris 09:31, 17 Νοεμβρίου 2008 (UTC)
Διαφωνώ γιατί, πέραν όσων έχω ήδη αναφέρει, η ρίζα μιας εξίσωσης χρησιμοποιείται χωρίς προσδιοριστικό, ενώ όλες οι άλλες ρίζες έχουν κάποιον επιθετικό προσδιορισμό, π.χ. τετραγωνική, κυβική, νιοστή. Κατά συνέπεια το βασικό άρθρο ρίζα (μαθηματικά) θα πρέπει να αναφέρεται αποκλειστικά στη ρίζα των εξισώσεων, με ένα σύνδεσμο στην κορυφή προς σελίδα αποσαφήνισης. Όσο για τα κοινά παραδείγματα, δεν τα εμποδίζει τίποτα από το να συμπεριληφθούν σε κάποιο άρθρο και απλώς κάνουμε σύνδεσμο τη εκάστοτε ρίζα προς το αντίστοιχο άρθρο. --Ferengiμήνυμα μετά το μπιπ 11:23, 17 Νοεμβρίου 2008 (UTC)
Συμφωνώ με τη διάσπαση κατά την πρόταση του Ferengi. Πρόκειται για δύο διαφορετικά θέματα. Αν επεκταθούν (και τα περιθώρια είναι όντως μεγάλα) θα δημιουργηθεί μπέρδεμα. Εξάλου η σελίδα σαν μια μίνι σελίδα αποσαφήνισης θα παραμείνει. Κακώς βέβαια κατά τη γνώμη μου γιατί κανείς χρήστης δε θα πληκτρολογήσει ποτέ παρανθέσεις. Θα προτιμούσα η αποσαφήνιση να γίνεται στη Ρίζα. (υποενότητα μαθηματικά)--MARKELLOSΑφήστε μήνυμα 18:59, 17 Νοεμβρίου 2008 (UTC)
Διαφορετικά θέματα όντως, διάσπαση και αποσαφήνιση στη ρίζα κατά Μάρκελλο--The Elder 10:53, 18 Νοεμβρίου 2008 (UTC)
thread_title: Διάσπαση
Συζήτηση Βικιπαίδεια:Αγορά/Προτάσεις αποκλεισμού χρηστών

message: *επειδή σε άλλες περιπτώσεις τίθεται συγκεκριμένο χρονικό όριο για παρόμοιες προτάσεις: 1 και επειδή στη συγκεκριμένη σελίδα ακόμη δεν έχει τεθεί, πιστεύω ότι καλό θα ήταν να τεθεί παρόμοιο χρονικό όριο και εδώ.--Adolapts 18:13, 17 Νοεμβρίου 2008 (UTC)
Πράγματι. Δεν θα ήθελα να είναι μεγάλο το διάστημα έτσι ώστε οι συγκεκριμένοι χρήστες να μην νιώθουν όμηροι της ψηφοφορίας αλλά ούτε και μικρό. Ίσως κάπου στις 2 εβδομάδες να ήταν καλά.--Diu 18:42, 17 Νοεμβρίου 2008 (UTC)
ok--Focal Point 18:47, 17 Νοεμβρίου 2008 (UTC)
Οι εν λόγω συζητήσεις βρίσκονται σε εξέλιξη εδώ και αρκετό καιρό, δεν νομίζεται ότι είναι σωστό κάποια στιγμή να κλείσουν, με τον ένα ή τον άλλο τρόπο, ειδάλως νιώθω ότι βρισκόμαστε σε κατάσταση ομηρίας. Πρέπει κάποια στιγμή, με τον ένα ή τον άλλο τρόπο να λήξουν.--Adolapts 12:26, 2 Δεκεμβρίου 2008 (UTC)
replies: text: Τω όντι, παρελθουσών των δύο εβδομάδων, δεν υφίσταται λόγος παρατάσεως της ψηφοφορίας.--Vasileios78 12:45, 2 Δεκεμβρίου 2008 (UTC)
thread_title: Διάρκεια

message: Σκοπεύω να ενσωματώσω στη σελίδα αυτή το παρακάτω κείμενο, προς αποφυγή παρεξηγήσεων:
Οι προτάσεις φραγής χρηστών αφορούν μια έκτακτη και διαδικασία, για χρήστες οι οποίοι δεν είναι δυνατόν να αντιμετωπιστούν από διαχειριστές με βάση την πολιτική φραγής, αλλά μόνο με βάση ευρύτατη συναίνεση.
Όσοι πιστοί προσέλθετε να πείτε τη γνώμη σας.--Focal Point 17:46, 26 Ιουνίου 2009 (UTC)
Στην Βικιπαίδεια:Πολιτική αποκλεισμού αναφέρεται στην ενότητα 2 ότι Η κοινότητα μπορεί να θέσει διαφορετικούς τύπους αποκλεισμών, μέσω συναίνεσης, σε άλλους χρήστες που εξήντλησαν τα όρια υπομονής της κοινότητας. Η συναίνεση δηλαδή απαιτείται έτσι και αλλιώς σε αυτές τις συζητήσεις. Αλλά παρ'ολα αυτά καλό θα ήταν να φαίνεται και εδώ.--Diu 19:25, 26 Ιουνίου 2009 (UTC)
thread_title: Πότε χρησιμοποιείται η παρούσα διαδικασία
Συζήτηση Βικιπαίδεια:Αγορά/Προτάσεις αποκλεισμού χρηστών/Πρόταση φραγής Pvasiliadis

message: Πιστεύω θα βοηθούσε ένας διαχωρισμός των Υπέρ και των Κατά. Τι πιστεύτε? Να προχωρήσω? -- --  (T.thanos|chit chat|email) 17:12, 18 Νοεμβρίου 2008 (UTC)
replies: text: :Κάν' το και στους τρεις.--Vasileios78 17:29, 18 Νοεμβρίου 2008 (UTC)
replies: text: :Διαφωνώ, θα το κάνει περισσότερο ψηφοφορία/μέτρημα-κουκιών και λιγότερο συζήτηση, ενώ μπορεί να χαθεί το νόημα στην περίπτωση που κάποιος "ψηφίζει" λέγοντας την άποψή του ταυτόχρονα με απάντηση σε προηγούμενο χρήστη. Δεν είναι καλό να διαχωριστούν οι χρήστες σε δύο ομάδες, μιλάμε συλλογικά και εκφραζόμαστε για μια συναίνεση όχι για να κερδίσει μία από δύο παρατάξεις.— Geraki ΣΜ 17:32, 18 Νοεμβρίου 2008 (UTC)
replies: text: ::Σωστό κι αυτό.--Vasileios78 17:34, 18 Νοεμβρίου 2008 (UTC)

text: ::OK, ίσως τότε η προσθήκη κενών γραμμών μεταξύ των σχολίων των χρηστών και η αφαίρεση των οριζοντίων γραμμών να κάνει το κείμενο πιο ευανάγνωστο. Αυτό ίσως? Το προτείνω αυτό γιατί προσωπικά δεν διέκρινα αμέσως με το μάτι τα διαφορετικά σχόλια. -- --  (T.thanos|chit chat|email) 20:47, 18 Νοεμβρίου 2008 (UTC)
thread_title: Διαχωρισμός Υπέρ-Κατά
Συζήτηση:Εθνικός Δρυμός Βίκου-Αώου

message: Η δομή και οι παράγραφοι του άρθρο είναι ολοκληρωμένη. Χρειάζεται όμως ακόμη προσθήκες σε συγκεκριμένες παραγράφους (οικοσύστημα, δραστηριότητες)--Alexikoua 21:19, 18 Νοεμβρίου 2008 (UTC)